Diari Oficial de la Generalitat Valenciana


Sumari del DOGV 907, del 22-09-1988 (1988/811994)

ORDRE de 29 d'agost de 1988, de la Conselleria de Cultura, Educació i Ciència, per la qual són convocats cursos de Formació de Formadors en Didàctica de l'angles i del francés.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/08/29/(1)/dof/vci/html**

### Dades del document

Número de DOGV
:   907

Data del DOGV
:   22-09-1988

Secció del DOGV
:   DISPOSICIONS GENERALS

Número del document
:   1988/811994


Data del document
:   29-08-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'agost de 1988, de la Conselleria de Cultura, Educació i Ciència, per la qual es convoquen cursos de Formació de Formadors en Didàctiques de l'Anglès i del Francès.  
El Ministeri d'Educació i Ciència, juntament amb diverses Comunitats Autònomes amb competències plenes en matèria d'educació, entre les quals es troba la Comunitat Valenciana, inicià el passat curs escolar 1987/88 un pla de formació de formadors en didàctiques d'àrea, de matèria o cicle, adreçat a professors d'EGB, d'EE.MM. i d'Escoles Universitàries de Formació del Professorat d'EGB.  
Seguint les línies d'aquest mateix pla i vistes les necessitats de perfeccionament en l'àrea dels idiomes moderns, especialment en algunes zones de la Comunitat Valenciana, aquesta Conselleria ha resolt:  
Primer  
Fer pública la convocatòria de dos cursos de Formació de Formadors en didàctica de l'anglés i del francés, organitzats pel Ministeri d'Educació i Ciència conjuntament amb determinades Comunitats Autònomes.  
Segon  
Cada curs tindrà 39 participants dels quals quatre per cada curs seran seleccionats entre els professors dels Centres Públics que pertanyen a la Comunitat Valenciana.  
Tercer  
L?organització dels cursos es farà mitjançant conveni amb les Universitats on es realitzaran aquests:  
a) Curs de Formació de Formadors en Didàctica de l'anglés: mitjançant conveni entre el Ministeri d'Educació i Ciència, la Conselleria d'Educació de la Comunitat Gallega i la Universitat de Santiago de Compostela.  
b) Curs de Formació de Formadors en Didàctica del francés: mitjançant conveni entre el Ministeri d'Educació i Ciència i la Universitat Autònoma de Barcelona.  
Quart  
Els cursos tindran una estructura que respondrà bàsicament al següent disseny, el qual podrà adaptar-se a les diverses necessitats específiques:  
4.1. Fase inicial- intensiva de formació amb una durada de 8 setmanes, que es desplegarà durant els mesos d'octubre, novembre i desembre de 1988, i que se centrarà en els mòduls següents:  
- Aspectes científics disciplinars.  
- Teoria curricular.  
- Psicologia educativa i de l'aprenentatge.  
- Didàctica específica.  
- Criteris metodològics bàsics sobre formació permanent.  
4.2. Fase d'aplicació pràctica durant un temps mínim d'un trimestre escolar, el qual es realitzarà en els Centres de Professors d'Alcoi, Castelló, Elx o Gandia.  
4.3. Fase d'anàlisi i de valoració.  
Cinquè  
Les condicions de participació dels professors assistents als cursos seran les següents:  
5.1. La matrícula i l?assistència seran gratuïtes. Els professors assistents amb residència fora de la localitat on es realitzarà el curs tindran l'estada pagada i també els viatges inicial, intermedi i final de la fase intensiva; s'aplicarà el mateix criteri per a la fase d'anàlisi i de valoració.  
5.2. Els professors assistents d'Educació General Bàsica i d'Ensenyaments Mitjans seran alliberats de l'horari lectiu, a temps complet durant la fase inicial intensiva i a temps complet o parcial en les altres fases. L?alliberació total o parcial de l'horari lectiu dels professors de les Escoles Universitàries de Formació del Professorat d'Educació General Bàsica serà a càrrec de la Universitat en què presten els serveis.  
5.3. Els professors participants estaran obligats a assistir i a realitzar totes les activitats programades en cada curs.  
5.4. Els professors participants que superen les diverses fases de formació quedaran obligats a participar en els plans institucionals de formació del professorat per als quals seran requerits durant els tres anys següents a la realització del curs.  
Sisè  
Els aspirants seran seleccionats tenint en compte el perfil del professor a qui va dirigit el programa i els criteris preferents següents:  
6.1. Requisits:  
Ser professor numerari d'Educació General Bàsica o d'Ensenyaments Mitjans o d'Escoles Universitàries de Formació del Professorat d'Educació General Bàsica en situació d'actiu. Els professors numeraris d'Educació General Bàsica i d'Ensenyaments Mitjans també hauran de trobar-se en els períodes de realització del curs, prestant serveis docents efectius en els seus Centres, i queden exceptuats de posseir aquest darrer requisit aquells professors que presten serveis en els Centres de Professors. Per tant, no podran participar en aquesta convocatòria els professors que, en règim de comissió de serveis, hauran estat seleccionats per a omplir un lloc que no implique docència directa continuada, tret de l'excepció prevista. Tampoc no podran participar en aquesta convocatòria els que estaran complint funcions docents a l'exterior durant el període a què fa referència. la convocatòria.  
En tots els casos caldrà certificar experiència de cinc anys en el cicle o àrea corresponent a la que es realitzarà el curs i també una breu memòria (amb un màxim de 6 folis) amb l'esquema següent:  
1.a) Reflexió sobre els fonaments disciplinars i psicopedagògics de la corresponent didàctica.  
b) Fonts i recursos fonamentals.  
2. Anàlisi de la situació d'ensenyament- aprenentatge de la seua àrea i cicle en el nivell i la zona on el sol·licitant haurà desplegat la seua pràctica docent.  
6.2. Els aspirants seran seleccionats tenint en compte els següents criteris preferents, que no indiquen prelació:  
- Experiència en organització d'activitats de formació del professorat en l'àrea o cicle específic del curs.  
- Participació en projectes educatius de reforma i renovació pedagògica.  
- Participació en grups i seminaris didàctics, especialment referits a l'àrea o al cicle objecte del curs.  
- Investigacions de caràcter didàctic relacionades amb l'àrea o el cicle.  
Es valoraran mèrits altres que el participant pot aportar en relació al curs concret.  
Setè  
L?avaluació a què seran sotmesos els professors participants serà prevista en el disseny propi de cada curs. En tot cas es tindrà en compte tant l'assimilació dels aspectes teòrics com la realització de treballs pràctics.  
7.1. L?avaluació global dels assistents s'expressarà en termes de «apte» o «no apte» i inclourà l'avaluació de cadascuna de les fases del curs.  
7.2. Aquesta avaluació global, la realitzarà el Director del Curs juntament amb els professors que hauran participat en les diverses fases. Si el Director del curs ho considerava convenient, podrà recaptar la informació d'altres institucions que hauran participat en la fase d'aplicació pràctica.  
7.3. La Universitat organitzadora expedirà el diploma corresponent a tots els participants que hauran estat considerats «aptes». Als participants considerats «no aptes», els expedirà un certificat d'assistència, en cas que aquesta haja estat assídua.  
Vuitè  
Els professors aspirants presentaran la instància, segons l'Annex, en la Conselleria de Cultura, Educació i Ciència, en els Serveis Territorials d'Educació d'Alacant, Castelló o València o en els Centres de Professors de la Comunitat Valenciana durant els 15 dies naturals que seguiran a la publicació d'aquesta Ordre en el Diari Oficial de la Generalitat Valenciana.  
8.1. Si pertocava, hom adjuntarà a la instància els documents i certificats que justifiquen els mèrits al·legats en la instància, i també aquells altres que garantesquen el compliment dels requisits exigits en aquesta convocatòria.  
8.2. Els Professors de les Escoles Universitàries de Formació del Professorat d'Educació General Bàsica adjuntaran a la instància el corresponent permís de la seua Universitat per a la realització del curs.  
8.3. La Direcció General d'Ordenació i Innovació Educativa realitzarà la selecció definitiva dels candidats tenint en compte els mèrits dels aspirants.  
Novè  
La Direcció General d'Ordenació i Innovació Educativa podrà convocar els aspirants, si ho creu necessari, a una entrevista personal.  
Deu  
La selecció provisional dels candidats es farà pública immediatament en la Conselleria d'Educació, en els Serveis Territorials d'Alacant, Castelló i València i en els Centres de Professors, i es donarà un termini de cinc dies naturals per a possibles reclamacions que seran enviades a la Direcció General d'Ordenació i Innovació Educativa.  
Onze  
La selecció definitiva dels professors serà notificada directament als interessats per part de la Direcció General d'Ordenació i Innovació Educativa la qual també la notificarà als Serveis Territorials d'Educació i als Centres de Professors.  
Dotze  
Es constituirà una Comissió Tècnica de Seguiment i Avaluació del Programa formada per dos representants de cadascuna de les Administracions Educatives que hi participen i que serà presidida per la Subdirecció General de Formació del Professorat del Ministeri d'Educació i Ciència.  
Tretze  
La Direcció General d'Ordenació i Innovació Educativa és facultada per a dictar les instruccions necessàries i resoldre totes les incidències que es plantegen en la interpretació i l'execució d'aquesta convocatòria.  
València, 29 d'agost de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANEXO I  
IMPRESO DE SOLICITUD  
I. DATOS PERSONALES:  
Apellidos Nombre   
DNI Tfno. particular Localidad   
Domicilio CP   
Provincia Centro de trabajo Nivel (1)   
Dirección del centro de trabajo Tfno   
(1) Poner lo que proceda: EGB, EE.MM, EUFP  
II. DATOS ACADÉMICOS:  
2.1. Títulos que posee:  
   
   
   
   
2 . 2. Tesis de Licenciatura:  
Titulo Fecha   
2.3. Tesis de Doctorado:  
Titulo Fecha   
III. DATOS PROFESIONALES:  
3.1. Años de experiencia docente: EGB EE.MM EUFP   
3.2. Años de experiencia docente en el Area o Ciclo correspondiente al curso que solicita   
   
3.3. Experiencia en organización y docencia de actividades de Formación del Profesorado en el Area o Ciclo específico del curso:  
   
   
   
   
3.4. Participación en proyectos educativos de reforma y renovación pedagógica:  
   
   
   
   
3.5. Experiencia en animación y participación en grupos y se minarios didácticos:  
   
   
   
3.6. Publicaciones didácticas relacionadas con los objetivos del curso:  
   
   
   
   
3.7. Investigaciones de carácter didáctico relacionadas con el Area o Ciclo:  
   
   
   
   
3.8. Otros méritos:  
   
   
   
   
IV. Centros de Profesores donde se solicita realizar la fase de aplicación práctica del curso (por orden de preferencia).  
1   
2   
3   
4   
 a de de 1988  
Fdo:  
Hble. Sr. Conseller de Cultura, Educación y Ciencia Avda. de Campanar, 32. 46177 VALENCIA.


Còpia Permalink ELI